Provanso Salonas

Provanso Salonas (, ) – miestas Prancūzijoje, Provanso-Alpių-Žydriojo Kranto regiono Ronos deltos departamento Provanso Ekso apskrities Provanso Salono kantone.

 Istorija 
Pavadinimas kildinamas nuo lotyniško žodžio Sal (), tačiau vėliau tapo žinomas natūralaus muilo gamybos dėka. Viduramžiais miestą išgarsino jame gyvenęs orakulas Mišelis de Nostradamas. Pranašauti jį skatino pati Prancūzijos karalienė Kotryna Mediči ir tie ateities spėjimai išliko populiarūs iki mūsų dienų. Tebestovi Nostradamo gyvenamasis namas, dabar jame įrengtas muziejus. Virš miesto pastatų iškilę Arlio arkivyskupų buvusios Amperi rezidencijos–pilies bokštai (IX–XIII a.). Šioje pilyje 1639 m. trumpam buvo įkalintas būsimasis Lietuvos–Lenkijos valdovas Jonas Kazimieras ir jį lydintis bajoras Gotardas Vilhelmas Butleris, apkaltinus juos šnipinėjimu. Vėliau kilmingi kaliniai buvo perkelti į netolimą Sisteroną.

1909 m. Provanso Salone ir visame krašte buvo kilęs 6,2 magnitudės galingumo žemės drebėjimas. 1933 m. buvo įkurta Prancūzijos karinių oro pajėgų aviatorių mokykla (), tarp kitų kursantų joje mokėsi ir iš Vilniaus kilęs būsimas rašytojas Romain Gary.

 Lankytini objektai 

 Miestų partnerystė 
  Aranda de Duero, Ispanija
  Gubijus, Italija
  Hantingdonas, Didžioji Britanija
  Sentendrė, Vengrija
  Vertheimas prie Maino, Vokietija

 Šaltiniai 

 Turistams skirta miesto internetinė svetainė
 Histoire et Patrimoine

Kategorija:Prancūzijos miestai